recursal/SuperWikiNEXT-32B huggingface dataset:
மெளலானா **யாக்கூப் அசன் சேத்** (Yakub Hasan Sait, 1875 – 1940) ஒரு தமிழக தொழிலதிபர், அரசியல்வாதி மற்றும் விடுதலைப் போராட்ட வீரர். சென்னை மாகாணத்தின் பொதுப்பணித்துறை அமைச்சராகப் பணியாற்றியவர்.

வாழ்க்கைக் குறிப்பு
-------------------

1875ல் நாக்பூரில் பிறந்த யாக்கூப் அசன் சேத், அலிகார் பல்கலைக்கழகத்தில் கல்வி கற்றார். 1893ல் பெங்களூரில் வர்த்தகராகத் தன் தொழில் வாழ்க்கையைத் தொடங்கினார். 1916ம் ஆண்டு சென்னை மாகாண சட்டமன்றத்துக்கு தென்னிந்திய வர்த்தக சபையின் பிரதிநிதியாகத் தேர்ந்தெடுக்கப்பட்டார். சென்னை நகர் மன்ற உறுப்பினராகவும் பணியாற்றினார். அகில இந்திய முஸ்லிம் லீகினை உருவாக்கியவர்களுள் சேத்தும் ஒருவர். கிலாபத் இயக்கம், ஒத்துழையாமை இயக்கம் ஆகியவற்றில் பங்கு கொண்டு சிறை சென்றார். ஆனால் சட்டமறுப்பு இயக்கத்தில் பங்கேற்கவில்லை. 1937 தேர்தலுக்கு சிறிது காலம் முன்னர் முசுலிம் லீகை விட்டு வெளியேறி இந்திய தேசிய காங்கிரசில் இணைந்தார். முசுலிம் லீகின் இரு-தேசக் கொள்கையை ஏற்றுக் கொள்ளாததே இதற்குக் காரணம். 1937-39 காலகட்டத்தில் சி. ராஜகோபாலாச்சாரியின் அமைச்சரவையில் பொதுப்பணித் துறை அமைச்சராகப் பணியாற்றினார். 1940ல் மரணமடைந்தார்.
Badminton playerவார்ப்புரு:SHORTDESC:Badminton player
**லக்கி தர்மசேன** (பிறப்பு 1945) அவர்கள் லக்கி எலகொட எனவும் அறியப்படுகின்றார். இலங்கையைச் சேர்ந்த முன்னாள் இறகு பந்தாட்ட வீராங்கனை ஆவார். இவர் முன்னாள் தேசிய இறகுப்பந்தாட்ட சாம்பியன் பட்டம் பெற்றவராவார்.  தேசிய மற்றும் சர்வதேச மட்டத்தில் இலங்கையை பிரதிநிதித்துவப்படுத்தி விளையாடிய வீரர்களில் சிறந்த இறகுப்பந்தாட்ட விளையாட்டு வீராங்கனையாக இன்றளவும் கருதப்படுகின்றார்.

லக்கி தர்மசேன அவர்கள் இறகுப்பந்தாட்ட இலங்கை தேசிய சாம்பியனாக பெண்கள் ஒற்றையர் பிரிவில் ஆறு தடவைகளும் ,(1964, 1965, 1966, 1967, 1968 மற்றும் 1970) பெண்கள் இரட்டையர் பிரிவில் நான்கு தடவைகளும் ( 1965, 1967, 1968, மற்றும் 1970) வெற்றி அடைந்துள்ளார்.

இவர் இறகுப்பந்தாட்ட விளையாட்டில் நிறைவடைந்த பின் 1982 ஆம் ஆண்டு தொடக்கம் 1988 ஆம் ஆண்டு வரையான காலப்பகுதியில் இலங்கை தேசிய இறகுப்பந்தாட்ட குழுவில் பயிற்றுவிப்பாளராக பணி புரிந்தார். 1986 ஆம் ஆண்டு இந்தியாவில் ஐதராபாத்தில் நடைபெற்ற ஆசிய விளையாட்டுப் போட்டியில் பங்குப்பற்றிய இலங்கை தேசிய இறகுப்பந்தாட்டக் குழுவிற்குப் பயிற்றுவித்தார்.

2002ஆம் ஆண்டு அவுஸ்ரேலியாவில் மெல்போர்ன் நகரில் நடைபெற்ற உலக மாஸ்டர்ஸ் விளையாட்டுகளில் பங்குப்பற்றி பெண்கள் ஒற்றையர் பிரிவில் போட்டியிட்டு, தங்கப் பதக்கம் வென்றார். அதே போட்டியில் பெண்கள் இரட்டையர் பிரிவில் ஆஸ்திரியாவைச் சேர்ந்த ஹிடா கிளிறாட்சி என்பவருடன் இணைந்து விளையாடி வெள்ளிப் பதக்கம் வென்றார். மேலும் கலப்பு இரட்டையர் பிரிவில் இலங்கையைச் சேர்ந்த  தம்மிக்க குணரத்தின என்பவருடன் உடன் இணைந்து விளையாடி வெள்ளிப் பதக்கமும் வென்றார். லக்கி தர்மசேன 1970 ஆம் ஆண்டு முதல் தற்சமயம் வரை தமது குடும்பத்தினருடன் இங்கிலாந்தில் வசித்து வருகின்றார்.

குறிப்புகள்
-----------

1. ↑   www.rootsweb.com.ancestry.com. பார்த்த நாள் 2017-11-15
2. ↑   பரணிடப்பட்டது 2019-03-06 at the வந்தவழி இயந்திரம் www.thesundayleader.lk பார்த்த நாள் 2017-11-15
3. ↑   பரணிடப்பட்டது 2016-09-14 at the வந்தவழி இயந்திரம் www.island.lk பார்த்த நாள் 2017-11-15
4. ↑   பரணிடப்பட்டது 2017-11-15 at the வந்தவழி இயந்திரம் www.island.lk பார்த்த நாள் 2017-11-15
5. ↑
6. ↑
**பிரித்தானிய வெப்ப அலகு** (**பி.டி.யூ** அல்லது BTU or Btu = British thermal unit) என்பது ஆற்றலை அளக்கும் ஓர் அலகு. "வெப்ப அலகு" என்று குறிப்பிட்டாலும், இது ஓர் ஆற்றல் அலகு. இவ் ஆற்றல் அலகானது ஒரு பவுண்டு எடையுள்ள நீரை, சீரழுத்த நிலையில், 1°F உயர்த்தத் தேவையான ஆற்றல் ஆகும். இவ்வலகு பெரும்பாலும் கனடா, அமெரிக்கக் கூட்டு நாடுகள், ஐக்கிய இராச்சியம் போன்ற ஆங்கிலம் பேசும் நாடுகளில், நீரைச் சூடேற்றும் கருவிகள், காற்றுபதனக் கருவிகள், அறையைச் சூடேற்று/குளிர்விக்கும் கருவிகள் போன்றவற்றை விற்பனை செய்யும் தொழிலகங்களில் பரவலாகப் பயன்படுத்தும் ஓர் ஆற்றல் அலகு. அறிவியலில் இவ் அலகைப் பயன்படுத்துவதில்லை. அறிவியலில் ஆற்றலை அளக்க SI அலகான ஜூல் பயன் படுகின்றது. ஒரு பிரித்தானிய வெப்ப அலகு (பி.டி.யூ) என்பது ஏறத்தாழ 1055 ஜூல் ஆகும். வேறு ஒரு வெப்ப அலகாகிய கலோரி கணக்கில் ஒரு பி.டி.யூ என்பது 252.16 கலோரிக்கு ஈடு.

பிரித்தானிய வெப்ப அலகானது, திறன் (ஆற்றுதிறன்) அளவீடுகளிலும் பயன்படுகின்றது. ஒரு மணி நேரத்தில் ஓராயிரம் பி.டி.யூ செலவானால் அது 293 வாட்டுக்கு ஈடாகும். (1000 BTU/h = 293 W). இவ்வகை திறன் அலகுகள் (பி.டி.யூ/மணி) அடுப்பு, வீட்டை சூடேற்றும் உலைகள், வீட்டுத்தோட்டத்தில் உணவை வாட்டும் உலைத் தளங்கள் (பார்பிக்யூ, barbecue), காற்றுப்பதனக் கருவிகள் முதலானவற்றில் பயன்படுத்துகிறார்கள். இப்படி ஒரு மணி நேரத்தில் செலவாகும் பி.டி.யூ என்னும் திறன் அலகையும் பேச்சு வழக்கில் துல்லியம் இல்லாமல், குழப்பம் தருமாறு பி.டி.யூ (BTU) என்றே அழைக்கும் வழக்கும் உள்ளது. ஆனால் திறன் என்பது பி.டி.யூ/மணி (BTU/h ) ஆகும்.

MBTU என்பது ஓராயிரம் பி.டி.யூ ஆகும். இதில் வரும் முதல் எழுத்தாகிய M உரோமானிய எண்ணெழுத்து முறையில் ஓராயிரத்தைக் குறிக்கும் (M என்பது மெகா அல்ல). எனவே MBTU = 1000 BTU. ஒரு மில்லியன் (மெகா) பி.டி.யூவைக் குறிக்க **MMBTU** என்று எழுதுகிறார்கள். **MMBTU** = 1,000,000 BTU.. இன்னும் பெரிய ஆற்றல் அளவாக குவாடு (quad) என்னும் அலகைப் பயன்படுத்துகின்றனர். ஒரு குவாடு =1015 BTU = ஒரு குவாடிரில்லியன் BTU.

அலகு மாற்றங்கள்
---------------

ஏறத்தாழ ஒரு பி.டி.யூ ( BTU) என்பது :

* 1 054 – 1 060 J (ஜூல்கள்)
* 2.931 ×10−4 kWh (கிலோவாட் மணிகள்)
* 252 – 253 cal (காலரிகள், அல்லது "சிறு காலரிகள்")
* 0.25 kcal (கிலோகாலரி, "பெரிய காலரிகள்", அல்லது "உணவுக் காலரிகள்")
* 25 031 – 25 160 ft·pdl (அடி-பவுண்டல்)
* 778 – 782 ft·lbf (அடி-பவுண்டுவிசை)

தொடர்புடைய பிற அலகுகள்
----------------------

* 1 வாட் என்பது ஏறத்தாழ 3.413  பி.டி.யூ/மணி (BTU/h)
* 1000 பி.டி.யூ/மணி (BTU/h) ஏறத்தாழ 293 வாட் (W)
* 1 குதிரைத்திறன் (horsepower) என்பது ஏறத்தாழ 2,544 பி.டி.யூ/மணி (BTU/h)
* 1 "டன் குளிர்ச்சி" ("ton of cooling") என்று வட அமெரிக்காவில் குளிர்ப்பெட்டி, அறை குளிர்விகள், காற்றுப்பதனக் கருவிகள் விற்பனை செய்பவர்கள் கூறுவது 12,000  பி.டி.யூ/மணி (BTU/h) ஆகும். இது ஒரு சிறிய டன் பனிக்கட்டியை 24 மணி நேரத்தில் உருக்கத்தேவையான திறன் ஆகும். இது ஏறத்தாழ 3.51 கிலோ வாட் (kW).
* 1 தெர்ம் *therm* என்பது ஐக்கிய அமெரிக்கா ஐரோப்பிய ஒன்றியம் ஆகியவற்றின் வரையறையில் 100,000 பி.டி.யூ (BTU)—ஆனால் அமெரிக்கா BTU59 °F என்னும் அலகைப் பயன்படுத்துகின்றது; ஐரோப்பிய ஒன்றியம் (EU) BTUIT என்னும் அலகைப் பயன்படுத்துகின்றது.

வெளி இணைப்புகள்
---------------

* The Units of Measurement Regulations 1995
* Natural Gas: A Primer
**அர்பத் எம்ரிக் எலோ** (Arpad Emrick Elo, ஆகஸ்ட் 25, 1903 – நவம்பர் 5, 1992, இயற்பெயர்: எலோ அர்பத் இம்ரே) அவர்கள் எலோ தரவுகோள் முறையை உருவாக்கியவர். இவர் அங்கேரியில் பிறந்து பின்னர் அமெரிக்காவில் குடியேறிய ஓர் இயற்பியல் பேராசிரியர் ஆவார்.

சதுரங்க விளையாட்டு வீரர்
------------------------

எலோ மில்வோக்கி நகரத்தின் மார்க்வெட் பல்கலைகழகத்தில் இயற்பியல் பேராசிரியராகப் பணி புரிந்தார், பல்கலைக்கழகத்தில் இவர் ஒரு சதுரங்க விளையாட்டு வீரரும் ஆவார். மில்வோக்கி நகரத்தின் சிறந்த சதுரங்க விளையாட்டு வீரராகவும் திகழ்ந்தார்.

எலோ தரவுகோள் முறை
-----------------

முதன்மைக் கட்டுரை:எலோ தரவுகோள் முறை

எலோ தரவுகோள் முறை (Elo rating system) சதுரங்கம் போன்ற போட்டியாளர்-எதிர்-போட்டியாளர் பங்கேற்கும் விளையாட்டுக்களில் விளையாட்டாளர்களின் ஒப்பு நோக்கத்தக்க திறன் நிலைகளை கணக்கிடுவதற்கான முறையாகும். இந்த முறையை உருவாக்கிய அர்பத் எலோ பெயரிலேயே இது குறிப்பிடப்படுகிறது.

மேற்கோள்கள்
-----------

1. ↑  "Veszprém megyei életrajzi lexikon – ÉLŐ Árpád Imre". 2013-08-18 அன்று மூலம் பரணிடப்பட்டது. 2015-01-26 அன்று பார்க்கப்பட்டது.
2. ↑  "Romániai Magyar Szó, 2003. augusztus 26". 2007-09-27 அன்று மூலம் பரணிடப்பட்டது. 2015-01-26 அன்று பார்க்கப்பட்டது.
**லகாட்** (Lahat, சீனம்: 拉哈特), மலேசியா, பேராக், கிந்தா மாவட்டத்தில் உள்ள ஒரு சிறிய நகரம். இதற்கு அருகாமையில் ஈப்போ மாநகரம், பத்து காஜா, மெங்லெம்பூ, பூசிங், பாப்பான், புக்கிட் மேரா போன்ற இடங்கள் உள்ளன. லகாட், ஈப்போ மாநகரத்தில் இருந்து 8 கி.மீ. தொலைவில் இருக்கிறது. இந்த நகரம் ஈப்போ மாநகர நகராண்மை எல்லைக்குள் இருக்கிறது.

சித்தியாவான், லூமுட் போன்ற நகரங்களை ஈப்போவுடன் இணைக்கும் நெடுஞ்சாலை, லகாட் நகரத்தில் இருந்து மிக அருகாமையில் இருக்கிறது. இங்கே இரு சாலைகள் மட்டுமே உள்ளன.

1900களில் ஈய உற்பத்தியில் இந்த நகரம் பிரசித்தி பெற்று விளங்கியது. இந்தியர்களின் எண்ணிக்கை மிகவும் குறைவு. ஆனால், சீக்கியர்கள் கணிசமான எண்ணிக்கையில் உள்ளனர். அவர்கள், இங்குள்ள ஈயச் சுரங்கங்களில் முன்பு வேலை செய்தனர்.

பொது
----

லகாட் நகரத்திற்கு அருகில் நான்கு ரப்பர் தோட்டங்கள் உள்ளன. 10 கி.மீ. தொலைவில் பிஞ்சி தோட்டம், 13 கி.மீ. தொலைவில் டூசுன் பெர்த்தாம் தோட்டம், 14 கி.மீ. தொலைவில் மெராந்தி லாப்பான் தோட்டம், 17 கி.மீ. தொலவில் பத்து டுவா தோட்டம் ஆகிய தோட்டங்கள் உள்ளன. இங்கு முன்பு நிறைய இந்தியர்கள் வாழ்ந்தனர்.

ஆனால், ஈப்போ மாநகரம் துரிதமான வளர்ச்சி அடைந்ததால், இந்தத் தோட்டங்களில் வாழ்ந்த இந்தியர்கள் வேறு இடங்களுக்கு மாறிச் சென்று விட்டனர். அத்தோட்டங்களில் வங்காளதேசம், இந்தோனேசியாவைச் சேர்ந்த வெளிநாட்டவர்கள் வேலை செய்கின்றனர்.

மேற்கோள்கள்
-----------

1. ↑  "Lahat, a little town at south-west of Ipoh, is at the boundary of Ipoh City Council's territory". 2020-11-17 அன்று மூலம் பரணிடப்பட்டது. 2011-12-21 அன்று பார்க்கப்பட்டது.
அரேபியத் தீவக்குறையில் ரப் அல் காலி பாலைவனத்தின் அமைவிடம்.
ரப் அல் காலி பாலைவனத்திலுள்ள மணல் மேடுகள்.
**றுப்உல் காலீ** அல்லது **காலிக் கால்** (அரபு மொழி: الربع الخالي‎) என்பது உலகத்தின் மிகப் பெரிய பாலைவனங்களுள் ஒன்று. இது சவூதி அரேபியா, ஓமான், ஐக்கிய அரபு அமீரகம், யெமன் ஆகிய நாடுகளின் பகுதிகளை உள்ளடக்கியதாக அரேபியத் தீவக்குறையின் தெற்கு நோக்கிய மூன்றில் ஒரு பகுதியை மூடியுள்ளது. நெடுங்கோடுகள் 44°30′ −56°30′E இற்கும், அகலக்கோடுகள் 16°30′ −23°00′N இற்கும் இடையில் அமைந்துள்ள இப்பாலைவனம் 650,000 சதுர கிலோமீட்டர்கள் (250,000 சதுர மைல்கள்) பரப்பளவைத் தன்னுள் அடக்கியுள்ளது. இது நெதர்லாந்து, பெல்சியம், பிரான்சு ஆகிய மூன் று நாடுகளும் சேர்ந்த நிலப்பகுதியின் பரப்பளவிலும் கூடுதலானதாகும். அமெரிக்காவின் டெக்சாசு மாநிலத்தின் பரப்பளவுக்கு இப்பாலைவனம் ஏறத்தாழச் சமமானது.

அண்மைக்காலம் வரை அதிகம் ஆய்வுக்கு உட்படுத்தப்படாத இப்பாலைவனம் 1,000 கிலோமீட்டர்கள் (620 மைல்) நீளமும், 500 கிலோமீட்டர்கள் (310 மைல்) அகலமும் கொண்டது. இப்பகுதிகளில் வாழும் பது எனப்படும் நாடோடி மக்கள் கூட இப்பாலைவனத்தின் விளிம்புப் பகுதிகளிலேயே வாழ்கின்றனர். தற்காலத்தில், புவியிடங்காட்டு முறைமைகளைப் பயன்படுத்திச் பாலைவனத்தினுள் சுற்றுப் பயணங்களை ஒழுங்கு செய்யும் நிறுவனங்கள் உள்ளன. பேட்ரம் தாமசு, சென். சான் பில்பி என்போர் முறையே 1931 ஆம் ஆண்டிலும், 1932 ஆம் ஆண்டிலும் செய்த பயணங்களே இப் பகுதியில் மேல்நாட்டினர் செய்த முதல் பயணங்கள் ஆகும். 1946 ஆம் ஆண்டுக்கும், 1950 ஆம் ஆண்டுக்கும் இடையில் வில்பிரட் தீசிசர் என்பார், இப் பகுதியைப் பலமுறை கடந்துள்ளார்.

கோடை காலத்தில் நண்பகல் வெப்பநிலை 55 °C (131 °F) வரை செல்லும். மணல் மேடுகள் ஈபெல் கோபுரத்திலும் மேலான உயரங்கள் - 330 மீட்டர்கள் - கொண்டவையாகக் காணப்படுகின்றன. இவ்வாறன சூழ்நிலைகளைக் கொண்ட இப்பாலைவனம் புவியிலுள்ள மிகக் கடுமையான சூழல்களுள் ஒன்றாகக் கருதப்படுகின்றது. எனினும் பிற இடங்களைப் போலவே இங்கும் இச்சூழலுக்குரிய உயிரினங்கள் வாழ்கின்றன. எட்டுக்காலிகள், கொறித்துண்ணிகள், தாவரங்கள் என்பன இப்பாலைவனம் எங்கும் பரவலாகக் காணப்படுகின்றன
**பிரித்தானிய நூலக தமிழ் சேகரிப்புகள்** (British Library’s Tamil collections) என்பது சுவடிகள், நூல்கள், இதழ்கள், பத்திரிகைகள், பல்லூடகங்கள் என பல் வகையான சேகரிப்புக்களைக் கொண்ட ஒரு பெரும் சேகரிப்பு ஆகும். குறிப்பாக 19, 20 ஆம் நூற்றாண்டுகளைக் சேர்ந்த வெளியீடுகள் இங்கு உள்ளன.

சுவடிகள்
--------

பிரித்தானியா நூலகம் ஏறக் குறைய 204 சுவடிகளைக் கொண்டுள்ளது. பிற பிரித்தானியா நிறுவனங்களில் இருந்து கிடைக்கப்பெற்ற சுவடிகளும் தற்போது இந்த நூலகத்தில் உள்ளன. பல கையெழுத்துப் பிரதிகளையும் பிரித்தானியா நூலகம் கொண்டுள்ளது.

நூல்கள்
-------

சுமார் 50,000 வரையாக தமிழ் நூல்கள் இதழ்களை பிரித்தானியா நூலகம் கொண்டுள்ளது. இதில் மிக அரிதாகக் கிடைக்கக் கூடிய 19 ஆம் நூற்றாண்டு, 20 ஆம் நூற்றாண்டு நூல்களும் அடங்கும். 1714 பழமையா நூல்களில் இருந்து 20 ஆம் நூற்றாண்டின் நடுப் பகுதி வரையிலான நூல்கள் இங்குண்டு. குறிப்பாக Tranquebar Mission Press நூல்கள் பல இங்குண்டு.

நூற்பட்டியல்கள்
---------------

பல்வேறு வகையான பழம் தமிழ் நூற்பட்டியல்களை பிரித்தானிய நூலகக தமிழ் சேகரிப்புகள் கொண்டுள்ளன. இவற்றுள் பின்வருவன அடங்கும்:

* India Office Library and Records Catalogue of Tamil Books pre-1950
* India Office Library and Records Catalogue of Tamil Books 1950-1972
* India Office Library and Records / Oriental Collections Tamil catalogue 1972-1983, edited by Nalini Persad
* Catalogue of the Tamil books in the library of the British Museum - Barnett, L.D. 1909
* Supplementary Catalogue of Tamil Books in the British Museum - Barnett, L.D. 1931
* A Second supplementary catalogue of the Tamil books in the Library of the British Museum. Edited by A. Gaur, A. 1980

மேற்கோள்கள்
-----------

1. 1 2  Tamil language collections

வெளி இணைப்புகள்
---------------

* பிரித்தானிய நூலக தமிழ் சேகரிப்புகள்
* A catalogue of the Tamil books in the library of the British Museum
**வடமராட்சி இந்து மகளிர் கல்லூரி** யாழ்ப்பாணம் வடமராட்சிப் பகுதியில் பருத்தித்துறையில் அமைந்திருக்கும் ஒரு பெண்கள் உயர்தரப் பாடசாலையாகும்.

வரலாறு
------

1940களின் ஆரம்பத்தில் வடமராட்சிப் பகுதி இந்துக்களுக்கு அவர்களின் இந்துத்துவத்தைப் பேணும் வகையில் ஒரு மகளிர் பாடசாலை அமைக்கும் தேவை கருதி இப்பாடசாலை 1944 ஆம் ஆண்டில் ஆரம்பிக்கப்பட்டது. ஆரம்பத்தில் எம். கார்த்திகேசு என்பவரின் தலைமையில் ஒரு 11 பேர் கொண்ட குழு உருவாக்கப்பட்டு கார்த்திகேசு அவர்களுக்குச் சொந்தமான ஒரு வீட்டிலேயே இப்பாடசாலை முதலில் பாலர் வகுப்பு முதல் எட்டாம் வகுப்பு வரையில் 40 மாணவர்களுடன் ஆரம்பிக்கப்பட்டது. பின்னர் இப்பாடசாலைக்கென நிரந்தரக் காணி வாங்கப்பட்டு பல வகுப்பறைகளுடன் 10ம் வகுப்பு வரை வகுப்புகள் விஸ்தரிக்கப்பட்டன. 1946 இல் இக்கல்லூரி இலங்கை கல்வித் திணைக்களத்தில் உத்தியோகபூர்வமாகப் பதிவு செய்யப்பட்டது.

ஆரம்பத்தில் ஆண்களையும் உள்ளடக்கிய வடமராட்சி இந்து கல்லூரி தற்போது பெண்கள் பாடசாலையாக மாற்றபட்டுள்ளது.

பாடசாலைப் பண்
-------------

வடமராட்சி இந்து மகளிர் கல்லூரிக்கான பாடசாலைப் பண், பாடசாலையின் முன்னாள் ஆசிரியை திருமதி கமலா பெரியதம்பி அவர்களால் 1954 இல் எழுதப்பட்டது.

**பல்லவி**  

வட இந்து மகளிர் கல்லூரி   

வாழிய வாழி நீடுழி - (வட)  
  

**அனுபல்லவி**  

ஆழி யிறைவன் அருள்நிதம் பாடி  

பாழ்வினை யகலப் பரிவுடன் பயிலும் - (வட)  
  

**சரணம்**  

ஈழநன் நாடாம் எங்கள் பொன்னாட்டில்  

திரு வளர்ந்தோடும் பருத்தித்துறையாம்  

தாழ்விலாத் தலத்தில் தவநெறிச் சங்கம்  

தமிழ்மகள் மாற்புறத் தரணியி லருளிய - (வட)  
  

செந்தமிழ் முதலாஞ் சிறந்த நற்கலையும்  

சிந்தையை யேற்றும் நந்திரு மறையும்  

எந்தத் துறையிலும் தேர்ந்திடப் பயிற்சி  

தந்திடும் தர்மம் தனதெனச் சாற்றும் - (வட)  
  

மங்கையர் பண்பும் இங்குநாம் பயின்று   

நங்குலம் தழைக்க நாடும் செழிக்கப்   

பொங்கிடு மன்பும் மங்கிடா வீரமும்  

எங்கணும் சேவைகள் செய்திட வளரும் - (வட)  
  

பன்னரும் பெருமைசேர் பரந்தநல் விண்ணே  

பரிதியும் மதியு மின்றேல் இருட்புண்ணே  

அன்பெனும் நிலவைப் பொழிபவள் பெண்ணே  

இன்பக் கதிரொளி காட்டிடுங் கண்ணே  

நன்மணி விளக்கே மாற்றுயர் பொன்னே   

மண்ணுயர் சேவையை தன்னுயிர் என்னும் - (வட)

அதிபர்கள்
---------

* திருமதி. எம். பொன்னுத்துரை, 1945
* செல்வி. வி. பசுபதிஐயர், 1946
* செல்வி. வை. கனகசபை 1947 - 1952
* செல்வி. கே. சரவணமுத்து 1953 - 1966
* திருமதி. கே. கணேசன் 1967 - 1970
* திருமதி. பி. கனகசுந்தரம் 1971 - 1983
* திருமதி. எஸ். சுப்ரமணியம் 1984 - 1989
* திருமதி. எல். குமாரசாமி 1990 - 1994
* செல்வி. ஏ. கனகரத்தினம் 1995 - 2004

படங்கள்
-------

* 
*

மேற்கோள்கள்
-----------

1. ↑   *Schools Basic Data as at 01.10.2010*. வட மாகாண சபை. 2010. Archived from the original on 2013-12-03.. பார்த்த நாள்: 2011-02-27.
2. ↑  "Province - Northern" (PDF). *Schools Having Bilingual Education Programme*. Ministry of Education. 2013-12-03 அன்று மூலம் (PDF) பரணிடப்பட்டது. 2012-08-29 அன்று பார்க்கப்பட்டது.
3. ↑  இந்து விழிகள்: யா/ வடமராட்சி இந்து மகளிர் கல்லூரி உயர்தர மாணவர் ஒன்றியம் 2017 - பக்கம் 5

வெளி இணைப்புகள்
---------------

* வடமராட்சி இந்து மகளிர் கல்லூரி
**அர்பத்நாட் வங்கி வீழ்ச்சி** (*Arbuthnot Bank crash*) என்பது 1906 அக்டோபரில் பிரித்தானிய இந்தியாவின், சென்னை மாகாணத்தில் பிரிட்டனுக்கு சொந்தமான ஒரு முக்கிய நிதி நிறுவனமான அர்பத்நாட் அண்ட் கோ நொடிந்து போனதைக் குறிப்பதாகும். இந்த நிகழ்வு தமிழகத்தில் இந்திய சுதந்திர இயக்கத்தை பாதித்த முக்கிய நிகழ்வுகளில் ஒன்றாக கருதப்படுகிறது.

1906 ஆம் ஆண்டின் கடைசி காலாண்டில், மதராசு நகரம் இதுவரை கண்டிராத மிக மோசமான நிதி நெருக்கடியால் பாதிக்கப்பட்டது. 19 ஆம் நூற்றாண்டின் மதராசில் மூன்று பிரபலமான பிரித்தானிய வணிக நிறுவனங்களில், ஒன்று நொடிந்துபோனது. 

பதினெட்டாம் நூற்றாண்டில் பிரான்சிஸ் லதூர் என்பவரால் பிரான்சிஸ் லதூர் அண்ட் கோ என்ற பெயரில் ஒரு நிறுவனம் துவங்கப்பட்டது. இந்த நிறுவனத்தில் 1803வாக்கில் அர்பத்நாட் குடும்பத்தைச் சேர்ந்த ஒருவர் பணியில் சேர்ந்தார். பிரான்சிஸ் லதூர் ஓய்வுபெற்ற பிறகு, இந்த நிறுவனம் அர்பத்நாட், டிமோன்டி அண்ட் கம்பனி என்று பெயர் மாற்றப்பட்டது. பிறகு அர்பத்நாட் அண்ட் கம்பனி என்ற பெயரைப் பெற்றது. வங்கி என்ற பெயரைக் கொண்டிருந்தாலும் இது ஒரு வங்கி அல்ல. இது ஒரு வணி நிறுவனம் ஆகும். வாடிக்கையாளர்களிடமிருந்து வைப்புத் தொகைகளைப் பெற்று உற்பத்தி, வணிகம், காப்பித் தோட்டம், அவுரி தோட்டம் போனவற்றில் முதலீடு செய்தது. வைப்புத் தொகைக்கு ஐந்து விழுக்காடு வட்டியாக வழங்கப்பட்டது. அக்காலத்தில் தென்னிந்தியாவில் பலர் இந்த வங்கியில் வைப்புத் தொகை வைத்திருந்தனர். அர்பத்நாட் அண்ட் கம்பனி லண்டனில் இருந்து செயல்பட்ட பி. மாக்பேடன் அண்ட் கோ என்ற நிறுவனத்துடன் ஒரு ஒப்பந்தம் செய்துகொண்டது. இந்த பி. மாக்பேடன் அண்ட் கோ நிறுவனம், அர்பட்நாட் அண்ட் கோவின் லண்டன் கிளையைப் போலவே செயல்பட்டுவந்தது. அதனை பேட்ரிக் மெக்ஃபடைன் என்பவர் கவனித்துவந்தார். இந்த மெக்ஃபடைன், இலண்டன் பங்குச் சந்தையில் ஒரு சூதாடியைப் போல முதலீடுசெய்துவந்தார். இந்த முதலீடுகளால் நிறுவனத்தின் பணத்தின் பெரும் தொகையை இழக்கிறார். இதன் திவாலுக்கு முன்னர், அர்பத்நாட் வங்கியில் 11,000 முதல் 12,000 பேர் வரை பணியாற்றினர். 7,000 பேர் அதில் கணக்கு வைத்திருந்தனர். 1,000,000 டாலர் கடன்களும் இருந்தன. மக்ஃபேடியனின் கடன்கள் 400,000 டாலர் என்றும் 1,000 கடன் வழங்குநர்கள் இருப்பதும் கண்டறியப்பட்டது.  

1906 ஆம் ஆண்டு அக்டோபர் 21ஆம் நாள் லண்டன் ஓல்ட் ஸ்ட்ரீட்டில், சுரங்க ரயில் முன்பு விழுந்து மக்ஃபாடியன் தற்கொலை செய்துகொணடார். இதற்கு அடுத்த நாள், அக்டோபர் 22ஆம் நாள் அர்பட்நாட் அண்ட் கம்பனி தாங்கள் திவாலாகிவிட்டதாக சென்னை உயர் நீதிமன்றத்தில் மனு தாக்கல் செய்தது. சரிவு ஏற்பட காரணமான மோசடி நடவடிக்கைகளுக்காக அர்பூட்நாட் விசாரிக்கப்பட்டு, "18 மாதங்கள் கடும் சிறைத்தண்டனை" பெற்றார்.

வங்கியின் முதலீட்டார்கள் சார்பாக அர்பூட்நாட் வங்கியுடன் போராட பிரபல வழக்கறிஞர் வி. கிருஷ்ணசாமி ஐயரை அணுகி அவர்களுக்கான இழப்பீடைப் பெற்றனர்.அர்பூட்நாட் வங்கியின் சிதைவுக்குப் பின்னர் நிறுவப்பட்ட இந்தியன் வங்கியின் நிறுவனர்-இயக்குநர்களில் ஒருவராக இவர் இருந்தார்.

குறிப்புகள்
-----------

1. ↑
2. ↑  Knights, Samantha (2004). "Pooling Arrangements in Cross-Border Insolvencies". ChaseCambria. 13 July 2020 அன்று பார்க்கப்பட்டது.
**உணவின் வழித்தடம்** (Foodshed) என்பது ஒரு குறிப்பிட்ட உணவுப் பொருளை உற்பத்தி செய்யும் பகுதியிலிருந்து நுகரும் பகுதி வரையுள்ள நிலைகளைக் குறிப்பதாகும். வழித்தடம் என்பது உணவுப்பொருள் விளைவிக்கப்படும் நிலம், பயணிக்கும் பாதை, சந்தைகளைக் கடந்து, நுகர்ச்சி செய்யப்படும் பொழுது அது முடிவடைகிறது. உணவின் வழித்தடம் என்பது ஒரு சமூக-புவியியல் தொடர்புடைய செயல்பாடாகும். இது *ஒரு குறிப்பிட்ட இடத்தின் இயல்பான இணைப்பில் உட்பொதிக்கப்பட்ட மனித செயல்பாடு* என விவரிக்கப்படுகிறது. ஒரு உணவுவழித்தடத்திற்கு அடிப்படையாக அமைவது நீர்ப்பிடிப்பு வழித்தடமாகும். ஒரு குறிப்பிட்ட வகை நீர்ப்பாசன வசதி உடைய இடங்களில் ஒரே மாதிரியான பயிர்வகைகள் விளைவிக்கப்படுகின்றன. இதன் மூலம், உணவுப்பொருட்களை கலப்பின சமூக மற்றும் இயற்கையான கட்டமைப்புகளாகக் கருதலாம்.

குறிப்பு
--------

1. 1 2  Feagan, R. (February 2007). "The place of food: mapping out the 'local' in local food systems". *Progress in Human Geography* **31** (1): 23–42. doi:10.1177/0309132507073527.. பார்த்த நாள்: 2017-07-06.

மேற்கோள்கள்
-----------

* "If you build it, they may not come". *Economist* **399** (8741): 31. 2011-07-07. .
* Koch, P. (2008). "Helping Students Make Sense of the Global Food System". *Science Scope*: 37–39.

வெளி இணைப்புகள்
---------------

* Foodshed Alliance, nonprofit organization
* Foodshed mapping tool at Cornell University
|  |
| --- |
|  |
| **முதல் 20 தரவரிசையில் - திசம்பர் 19, 2013 நிலவரம்** |
| தரவரிசை எண் | அணி | புள்ளிகள் |
| 1 |  எசுப்பானியா | 1507 |
| 2 |  செருமனி | 1318 |
| 3 |  அர்கெந்தீனா | 1251 |
| 4 |  கொலம்பியா | 1200 |
| 5 |  போர்த்துகல் | 1172 |
| 6 |  உருகுவை | 1132 |
| 7 |  இத்தாலி | 1120 |
| 8 |  சுவிட்சர்லாந்து | 1113 |
| 9 |  நெதர்லாந்து | 1106 |
| 10 |  பிரேசில் | 1102 |
| 11 |  பெல்ஜியம் | 1098 |
| 12 |  கிரேக்க நாடு | 1055 |
| 13 |  இங்கிலாந்து | 1041 |
| 14 |  ஐக்கிய அமெரிக்கா | 1019 |
| 15 |  சிலி | 1014 |
| 16 |  குரோவாசியா | 971 |
| 17 |  ஐவரி கோஸ்ட் | 918 |
| 18 |  உக்ரைன் | 907 |
| 19 |  பொசுனியா எர்செகோவினா | 899 |
| 20 |  பிரான்சு | 893 |
| முழுமையான பட்டியலுக்கு - Fifa.com பரணிடப்பட்டது 2012-09-14 at the வந்தவழி இயந்திரம் |

**பிஃபா உலகத் தரவரிசை** (*FIFA World Ranking*) ஆடவர் கால்பந்தாட்டத்தில் தேசிய அணிகளை தரவீடு செய்யும் முறையாகும். தற்போது இந்த தரவரிசையில் முதலாமிடத்தில் எசுப்பானியா உள்ளது. பன்னாட்டுக் கால்பந்து சங்கங்களின் கூட்டமைப்பில் அங்கம் வகிக்கும் நாடுகளின் தேசிய அணிகள் ஆடும் ஆட்டங்களின் முடிவுகளைக்கொண்டு இந்த தரவீடு செய்யப்படுகிறது. மிகுந்த வெற்றிகளைப் பெற்ற அணி மிகவும் உயர்ந்த தரவெண்ணைப் பெறுகிறது. இந்தத் தரவெண்கள் திசம்பர் 1992இல் அறிமுகப்படுத்தப்பட்டன. அர்கெந்தீனா, பிரேசில், பிரான்சு, செருமனி, இத்தாலி, நெதர்லாந்து மற்றும் எசுப்பானியா ஆகிய ஏழு அணிகள் முதலாமிடத்தில் வந்துள்ளன; இவற்றில் பிரேசிலே மிக நீண்டநாட்களாக முதலாமிடத்தில் இருந்தது.

பிஃபா அங்கீகரித்த முழு பன்னாட்டு ஆட்டங்களின் முடிவுகளைக் கொண்டு புள்ளிகள் வழங்கப்பட்டு தரவரிசை தீர்மானிக்கப்படுகிறது. தற்போதுள்ள அமைப்பில், கடைசி நான்காண்டுகளில் அணி பெறுகின்ற வெற்றி/தோல்விகளைக் கொண்டு புள்ளிகள் வழங்கபடுகின்றன. அண்மைய ஆட்டங்களுக்கு, குறிப்பிடத்தக்க ஆட்டங்களுக்கு கூடுதல் புள்ளிகள் வழங்கப்படுகின்றன.2006 உலகக்கோப்பைக்குப் பிறகு இந்த அமைப்பு முழுவதும் சீரமைக்கப்பட்டுள்ளது. இதன்படியான புதிய தரவரிசை சூலை 12, 2006இல் வெளியிடப்பட்டது.

இதற்கு மாற்றாக சதுரங்கத்திலும் வெய்ச்சியிலும் பயன்படுத்தப்படும் எலோ தரவுகோள் முறையை அடிப்படையாகக் கொண்ட உலக கால்பந்து எலோ தரவீடு உள்ளது.

மேற்சான்றுகள்
-------------

1. ↑  "FIFA current ranking". 2012-09-14 அன்று மூலம் பரணிடப்பட்டது. 2014-01-26 அன்று பார்க்கப்பட்டது.
**சரத்சந்திர சங்கர் சிறீகாந்த்** (*Sharadchandra Shankar Shrikhande*, பிறப்பு: 19 அக்டோபர் 1917) ஒரு இந்திய கணிதவியலாளராவார். சேர்வியல் கணிதவியலில் பல அாிய சாதனைகள் நிகழ்த்தியதால் நன்கு பிரபலமானார். 1782 இல் லியோன்ஹார்ட் ஆய்லர் என்பவரால் வெளியிடப்பட்ட புகழ் பெற்ற பிரபலமான முன்னறிகூற்றை ஆர்.சி. போஸ், ஈ. டி. பார்கர் ஆகியோருடன் சேர்ந்து தவறென நிரூபித்தார். அதாவது ஒவ்வொரு n க்கும் 4n + 2 வரிசையிலான இரண்டு ஒன்றுக்கொன்று செங்குத்தான இலத்தீன் சதுரங்கள் இல்லையென நிரூபித்தார். கலவையியல் மற்றும் புள்ளிவிவர வடிவமைப்புகள் இவரின் சிறப்புகள் ஆகும். ஸ்ரீகாந்த் வரைபடம் புள்ளிவிவர வடிவமைப்புகளில் பயன்படுத்தப்படுகிறது.

1950 ஆம் ஆண்டில் ஸ்ரீகாந்த், ஆா். சி. போஸ் என்பவாின் மேற்பார்வையில் தனது முனைவர் பட்டத்தை அமொிக்காவின் சேப்பல் ஹில்லில் உள்ள வட கரோலைனா பல்கலைக்கழகத்தில் பெற்றார். அமெரிக்கா மற்றும் இந்தியாவில் உள்ள பல்வேறு பல்கலைக்கழகங்களில் இவர் கற்பிக்கும் பணியை மேற்கொண்டாா். பனாரஸ் இந்து பல்கலைக்கழகத்தில் கணிதப் பேராசிரியராகவும், மும்பை பல்கலைக்கழகத்தில் கணிதவியல் துறையின் தலைவராகவும், மும்பை Center of Advanced Study in Mathematics இன் தலைவராகவும் 1978இல் அவர் ஓய்வு பெறும் வரையிலும் பணியாற்றினார். இந்திய தேசிய அறிவியல் கழகம், இந்திய அறிவியல் கழகம், மற்றும் அமெரிக்காவின் கணிதவியல் கழகம் ஆகியவற்றின் உறுப்பினராக இருந்துள்ளார்.

இவரின் மகன் மோகன் ஸ்ரீகாந்த் அமொிக்காவின் மிச்சிகன் மாகாணத்திலுள்ள மத்திய மிச்சிகன் பல்கலைக்கழகத்தில் கணிதப் பேராசிரியராகப் பணியாற்றுகிறார்.

மேற்கோள்கள்
-----------

1. ↑  Osmundsen, John A. (26-04-1959), *Major Mathematical Conjecture Propounded 177 Years Ago Is Disproved*, த நியூயார்க் டைம்ஸ் Check date values in: `|date=` (உதவி)
2. ↑  Shrikhande graph
3. ↑  "Prof. S. S. Shrikhande – An Outstanding Statistician", *Statistical Newsletter*, **XXVIII** (3): 3, July–September 2003
4. ↑  M. S. Shrikhande

வெளி இணைப்புகள்
---------------

* கணித மரபியல் திட்டத்தில் சரத்சந்திர சங்கர் சிறீகாந்த்
**பிரித்தானியக் காட்டுப்பகுதி** (*British wildwood*), அல்லது சுருக்கமாகக் **காட்டுப்பகுதி** (*wildwood*) என்பது இங்கிலாந்தின் பிரதான பகுதிகளில் வளர்ந்து வரும் முழுமையான இயற்கை நிலமாகும், இது கடைசிப் பனியுகத்திற்குப் பின்னர் உருவானது. இவ்வனம் மனிதர் தலையீட்டால் இதுவரை பாதிக்கப்படவில்லை. இந்த மரக்காட்டில் இங்கிலாந்தின் காணமுடியாத அரிய வகை உயிரினங்களான பழுப்புக் கரடிகள் மற்றும் காட்டுமான் ஆகியவை காணப்படுகின்றன. இது பலவகை உயிரினங்களுக்கு உறைவிடமாக விளங்குகிறது. பல நூற்றாண்டுகளாக, புதிய கற்காலம் தொடங்கி, இந்த வனப்பகுதி மனிதர்கள் அதிகரிப்பினால் சமவெளியாகவும் திறந்த வெளிகளாகவும் மாற்றப்பட்டு வருகிறது. மனிதர்கள் தங்கள் சுயலாபத்திற்காக இவ்வனப்பகுதியை சுரண்டுவதோடு பயன்படுத்தவும் தொடங்கினர். இங்கிலாத்தில் இருக்கும் வனப்பகுதிகளில் பெரும்பாலானவை முழுமையான காட்டுப்பகுதியினுடையதாகும். ஆனால் இப்பொழுது தன் இயற்கை அமைப்பை இழந்து அரை இயற்கைக் காடுகளாகக் காணப்படுகின்றன. இதற்கு மரங்கள் விறகுகளாக வெட்டப்படுதல் முக்கிய காரணமாகும். இவ்வனப்பகுதி பண்டைய வனப்பகுதியாக அறியப்படுகிறது. இனி இங்கிலாத்தில் இனிமையாக காட்டு பகுதியை காணுதல் அரிதாகும் என கருதப்படுகிறது.

மேற்கோள்கள்
-----------

1. ↑  "Ancient Woodland". Exmoor National Park, UK. 7 March 2013 அன்று மூலம் பரணிடப்பட்டது. 4 May 2013 அன்று பார்க்கப்பட்டது.
2. ↑  "An Introduction to Britain's Lost Wildwood". South Coast Central: A Guide To England's South-Central Region. 26 ஜூலை 2013 அன்று மூலம் பரணிடப்பட்டது. 12 May 2013 அன்று பார்க்கப்பட்டது.

வெளி இணைப்புகள்
---------------

* Ancient Woodland". Woodlands.co.uk blog. Retrieved 4 May 2013.
* Ben Aldiss (30 June 2006). "Making Hay".. TES. Retrieved 12 May 2013. External link in |website= (help)
**பிஎன்பி பரிபாஸ்** (*BNP Paribas*) என்பது பாரிசைத் தலைமையிடமாக கொண்ட பிரஞ்சு நாட்டு வங்கியும் நிதி சேவைகள் நிறுவனமும் ஆகும். இதன் உலக தலைமையகம் இலண்டனில் உள்ளது. இது 2000 ஆம் ஆண்டு பாங்க் நாஷ்னல் டி பாரிஸ் (BNP) மற்றும் பாரிபாஸ் ஆகியவற்றின் கூட்டு முயற்சியின் மூலம் உருவாக்கப்பட்டது. இது உலகின் மிகப் பெரிய வங்கிகளில் ஒன்றாகும். புளூம்பெர்க் மற்றும் ஃபோர்ப்ஸ் ஆகியவற்றின் மூலம் 2012ஆம் ஆண்டின் இதன் மொத்த சொத்துக்கள் அளவிடப்பட்டன. இந்த தகல்வகளின் அடிப்படையில், உலகின் மூன்றாவது பெரிய வங்கியாக தரவரிசையில் இடம் பிடித்தது.

பிஎன்பி பரிபாஸ் நான்கு உள்நாட்டு சந்தைகளில் (பிரான்ஸ், இத்தாலி, பெல்ஜியம், மற்றும் லக்சம்பர்க்) இயங்குகின்றது. இது அமெரிக்கா, போலந்து, துருக்கி, உக்ரைன், மற்றும் வட ஆபிரிக்க நாடுகளில் குறிப்பிடத்தக்க சில்லறை செயல்பாடுகளையும், அதே போல் பெரிய அளவிலான முதலீட்டு வங்கி நடவடிக்கைகளை நியூயார்க், லண்டன், ஹாங்காங், மற்றும் சிங்கப்பூர் ஆகிய நகரங்களிலும் கொண்டுள்ளது.

மேற்கோள்கள்
-----------

1. ↑  "Key figures 2011". BNP Paribas. 2012. 8 ஜனவரி 2013 அன்று மூலம் பரணிடப்பட்டது. 8 January 2013 அன்று பார்க்கப்பட்டது.
2. ↑  WORLD'S 50 BIGGEST BANKS 2012 | Global Finance. Gfmag.com (27 August 2012). Retrieved on 6 December 2013.
3. ↑  "Annual Registration Document 2009". BNP Paribas. 11 March 2010. 2 ஆகஸ்ட் 2010 அன்று மூலம் பரணிடப்பட்டது. 17 April 2010 அன்று பார்க்கப்பட்டது.
**அசந்தா சரத் கமல்** (பிறப்பு 12 சூலை 1982) இந்தியா, தமிழ்நாடு மாநில தொழில்முறை மேசைப்பந்தாட்ட வீரர். 2004ஆம் ஆண்டு கோலாலம்பூரில் நடந்த 16வது பொதுநலவாய மேசைப்பந்தாட்டப் போட்டியில் ஆண்கள் ஒற்றையர் ஆட்டத்தில் தங்கப் பதக்கம் பெற்றவர். அதே போட்டியில் இந்தியாவின் ஆண்கள் அணிக்குத் தலைமை தாங்கி ஒன்பது ஆண்டுகள் வெற்றியாளர்களாகத் திகழ்ந்த இங்கிலாந்து அணியை வென்று அணிகளுக்கான விருதினையும் பெற்றுத் தந்தவர். இச்சாதனையைப் பாராட்டி இந்திய அரசு அவருக்கு 2004ஆம் ஆண்டு அருச்சுனா விருது வழங்கியது.. இவருக்கு 2022 இல் கேல் ரத்னா விருது வழங்கப்பட்டது.

இதனைத் தொடர்ந்து 2006ஆம் ஆண்டு மெல்போர்ன் நகரில் நடந்த பொதுநலவாயம் விளையாட்டுக்களில் ஆண்கள் ஒற்றையர் மேசைப்பந்தாட்ட இறுதியாட்டத்தில் கூட்டத்தினரின் விருப்பமான ஆத்திரேலியர் வில்லியம் ஹென்செல்லை தோற்கடித்து தங்கப் பதக்கத்தை வென்றார். இந்திய அணி சிங்கப்பூர் அணியை வென்று தங்கப்பதக்கம் பெறவும் முதன்மை பங்காற்றினார். அவரது உலக தரவரிசை 63 ஆகும்.

2004ஆம் ஆண்டு ஏதென்ஸ் நகரில் நடந்த ஒலிம்பிக் விளையாட்டுக்களிலும் 2006 ஆம் ஆண்டு கத்தாரில் நடந்த ஆசிய விளையாட்டுக்களிலும் இந்தியாவின் சார்பில் பங்கெடுத்துள்ளார். இந்தியாவின் முதல்நிலையில் நான்கு ஆண்டுகள் இருந்துள்ளார்.

முன்பு சென்னையில் இந்தியன் ஆயில் நிறுவனத்தில் அதிகாரியாக பணிபுரிந்து வந்தார். அவ்வப்போது சென்னை வருகிறபோதும் தற்போது இசுப்பானியாவில் உள்ள சான் செபாசுடியன் தி லெ ரேசு (San Sebastian de los Reyes) மன்றத்திற்கு விளையாடுகிறார்.
நுங்கம்பாக்கத்திலுள்ள பத்மா சேஷாத்திரி பால பவன் பள்ளி மற்றும்இலயோலாக் கல்லூரி, சென்னையின் முன்னாள் மாணவர்
சூலை 2009 அன்று இவர் திருமணம் புரிந்துள்ளார்.

மேற்கோள்கள்
-----------

1. 1 2 3  "Fresh Faces". India Today. 2009-08-06 அன்று பார்க்கப்பட்டது.
2. ↑  "சரத் கமலுக்கு கேல் ரத்னா விருது: தமிழகத்தின் இளவேனில் வாலறிவன், பிரக்ஞானந்தாவுக்கு அர்ஜூனா விருது : ஜனாதிபதி திரெளபதி முர்மு வழங்கினார்". *தின பூமி*. 2022-12-01 அன்று பார்க்கப்பட்டது.
3. ↑  "Sharath Kamal storms into final". The Hindu. 2006-04-20 அன்று மூலம் பரணிடப்பட்டது. 2006-03-26 அன்று பார்க்கப்பட்டது. Unknown parameter `|=` ignored (உதவி)
4. ↑  "PSBB Alumni". PSBB Schools. 2011-07-21 அன்று மூலம் பரணிடப்பட்டது. 2009-08-28 அன்று பார்க்கப்பட்டது.
**உட்ரோபா குகை** (*Utroba Cave*) பல்கேரியா நாட்டின் கர்தாலி மாகாணத்தில் உள்ள வரலாற்றுக்கு முந்தைய ஒரு குகை சரணாலயம் ஆகும். திரேசிய காலத்தைச் சேர்ந்த இக்குகை மனித பெண்ணுறுப்பை ஒத்திருக்கிறது.

வரலாறு
------

உட்ரோபா குகை கர்தாலியில் இருந்து 20 கிலோமீட்டர் தொலைவில் உள்ளது. கிமு 480 ஆம் ஆண்டுக்கு முந்தையது. குகையானது குகை கர்பப்பை அல்லது கர்ப்பப்பை குகை என்றும் அழைக்கப்படுகிறது, ஏனெனில் நுழைவாயில் பெண்ணின் சினைப்பையின் வடிவத்தில் உள்ளது. குகையின் உட்புறம் கர்ப்பப்பையை ஒத்திருப்பதைக் காணலாம். குகையின் நுழைவாயில் ஒரு பிளவு என்று ஆராய்ச்சியாளர்கள் நம்புகிறார்கள். பின்னர் அது மனிதர்களால் விரிவுபடுத்தப்பட்டது. குகையானது 3 மீட்டர் (9.8 அடி) உயரமும், 2.50 மீட்டர் (8.2 அடி) அகலமும் கொண்டதாகும். குகையின் உள்ளே 1.3 மீட்டர் (4.3 அடி) உயரம் கொண்ட மாற்றுப்பாதை செதுக்கப்பட்டுள்ளது. வரலாற்றாசிரியர் ஓவ்சரோவ், குகை மற்றும் மாற்றுப்பாதை திரேசிய காலத்தவர்களால் பயன்படுத்தப்பட்டதாக நம்புகிறார்.

மேற்கோள்கள்
-----------

1. ↑  Surnin, Vitaly (2013). *Hieroglyphs of the Phaistos Disc: History and Full Text Translation* (Volume 1 ). Rostov-on-Don: Samizdat. பக். 132.. பார்த்த நாள்: 17 February 2022.
2. ↑  "The womb – Cave". *Nicodia*. Nicodia. 17 February 2022 அன்று பார்க்கப்பட்டது.

புற இணைப்புகள்
--------------

* 

* பொதுவகத்தில் உட்ரோபா குகை தொடர்பாக ஊடகக் கோப்புகள் உள்ளன.
***பிஃபா இயங்கலை*** என்பது மின்னியல் கலை (எலக்ட்ரானிக் ஆர்ட்டு) (EA) உருவாக்கிய இயங்கலை விளையாட்டுகளின் தொடர் ஆகும். இது ஆசியா மின்னியல் விளையாட்டுச் சந்தையைக்காக தொடர் விளையாட்டு முறையில் இலவயமாக விளையாடும் வகையில் வெளியிடப்படுகிறது. இந்தத் தொடரின் முதல் வெளியீடு மே 2006 இல் வெளியிடப்பட்டது.

*பிஃபா இயங்கலை* (2006)
----------------------

மே 25,2006 அன்று மின்னியல் கலையும் (EA) நியோவிசுக்கும் (Neowiz) இடையிலான கூட்டுறவால் உருவாக்கப்பட்ட *பிஃபா இயங்கலை*, திறந்த பீட்டாவில்  வெளியீடுகாணப்பட்டது. சூன் மாதத்திற்குள், இந்த விளையாட்டில் 100,000 விளையாட்டாளர்கள் இருந்தனர்.

*பிஃபா இயங்கலை* (2007)
----------------------

அத்தோபர்,2007 அன்று மின்னியல் கலையும் (EA) நியோவிசுக்கும் (Neowiz) இடையிலான கூட்டுறவால் உருவாக்கப்பட்ட *பிஃபா இயங்கலை 2*, வெளியீடுகாணப்பட்டது.

*பிஃபா இயங்கலை* (2010)
----------------------

மேற்கத்தியர்களுக்கு பிஃபா இயங்கலையைப் பிஃபா இயங்கலை 2 எனப்பெயர் மாற்றம் செய்யப்பட்டு சிங்கப்பூர் மின்னியல் கலை, கனடா மின்னியல் கலை நிறுவனத்தால் உருவாக்கப்பட்டது.

*பிஃபா இயங்கலை 3* (2012)
------------------------

*தென் கொரியாவில் மின்னியல் கலையும் (EA) நியோவிசுக்கும் (Neowiz) மூன்றாவது பிஃபா இயங்கலை உருவாக்கம் தொடர்பான அறிவிப்பு* சூலை 2012 இல் அறிவிக்கப்பட்டது. அந்த விளையாட்டு நியோவிசில் ஆண்டின் பிற்பகுதியில் வெளியிடப்பட உள்ளது.  டென்சென்ட் இந்த விளையாட்டை சீனாவில் 2013 இல் வெளியிட்டார்.

*பிஃபா இயங்கலை 4* (2018)
------------------------

*மே 17, 2018 பிஃபா இயங்கலை 4* திறந்த பீட்டா பிரிவில் வெளியிடப்பட்டது.

குறிப்புகள
----------

1. ↑  "EA SPORTS FIFA Online Sets New Record for Online Games in Korea". *GameZone*. June 28, 2006.
2. ↑  Dobson, Jason (June 28, 2006). "EA's *FIFA Online* Sets Online Record In Korea". *Gamasutra*.
3. ↑  Strauss, Ben (July 31, 2012). "EA Sports and Nexon partner to bring FIFA Online 3 to Korea". *GamesIndustry.biz*.
4. ↑  Sarkar, Samit (July 23, 2013). "Tencent to publish FIFA Online 3 in China (update)". *Polygon*.
5. ↑  Nordmark, Sam (May 8, 2018). "Reports claim Real Madrid was set to sign Chinese FIFA Online 4 players, the club claims this is false". *Dot Esports*.

1. Online Games பரணிடப்பட்டது 2020-07-01 at the வந்தவழி இயந்திரம்
**பிரேமா கரியப்பா** (*Prema Cariappa*) என்பவர் இந்திய அரசியல் மற்றும் சமூக சேவகர் ஆவார். இவர் இந்தியத் தேசிய காங்கிரசு கட்சியைச் சேர்ந்த அரசியல்வாதியும் பெங்களூரின் முன்னாள் மாநகரத் தந்தையும் முன்னாள் இந்திய நாடாளுமன்ற உறுப்பினரும் ஆவார். இவர் இந்திய நாடாளுமன்றத்தின் மேலவையான மாநிலங்களவையில் கர்நாடகாவைப் பிரதிநிதித்துவப்படுத்தினார். மேலும் இவர் மத்திய சமூக நல வாரியத்தின் தலைவராகவும் இருந்தார்.

குடும்ப வாழ்க்கை
----------------

பிரேமா கரியப்பா விராசுபேட்டையில் ஆகத்து 15, 1951-ல் சோமையாண்டா பி. குசாலப்பா மற்றும் தங்கம்மாவுக்கு மகளாகப் பிறந்தார். இவர் தனது கல்லூரிக் கல்வியை மைசூரில் முடித்தார். இங்கு தெரேசியன் கல்லூரியில் இளங்கலைப் படித்தார். பின்னர் இவர் 13 சூன் 1971-ல் ஐச்செட்டிரா எம். கரியப்பாவை மணந்தார். இவர்களுக்கு ஒரு மகன், ஒரு மகள் என இரண்டு குழந்தைகள் உள்ளனர்.

பணி
---

### பெங்களூரு மாநகரத் தந்தை

1990-91 காலகட்டத்தில், பெங்களூர் மாநகரின் பொதுக் கணக்குக் குழுவின் தலைவராக பிரேமா கரியப்பா இருந்தார். 1991 மற்றும் 2001க்கு இடையில், இவர் பெங்களூர் மாநகரின் கார்ப்பரேட்டராக இருந்தார். 1991-93 ஆண்டுகளில், பெங்களூர் நகரக் கழகத்தின் துணைத் தலைவராக இருந்தார். 1996-97ல் பெங்களூர் மாநகர காங்கிரசு கட்சித் தலைவராக ஆனார். 1996-99 ஆண்டுகளில், கர்நாடக பிரதேச காங்கிரசு குழுவின் செயலாளராக இருந்தார். இவர் முதலில் 1994-95-ல் பெங்களூரின் மாநகர துணைத்தந்தை ஆனார். பின்னர் இவர் 2000-01-ல் பெங்களூரு மாநகரத் தந்தையானார். எனவே இரண்டு பதவிகளையும் வகித்த முதல் பெண்மணி ஆனார்.

### மாநிலங்களவை உறுப்பினர்

கரியப்பா ஏப்ரல் 2002-ல் ஆறு வருட காலத்திற்கு மாநிலங்களவை உறுப்பினராகத் தேர்ந்தெடுக்கப்பட்டார். 16 சூன் 2004 அன்று, இவர் மாநிலங்களவையில் காங்கிரசு கட்சியின் தலைமைக் கொறடாவாக நியமிக்கப்பட்டார். 2006 குளிர்காலக் கூட்டத்தொடரின் போது, கட்சிகள் முழுவதிலும் உள்ள மற்ற பெண் அரசியல்வாதிகளுடன் இணைந்து பெண்களுக்கான இட ஒதுக்கீடு சட்டத்தினை இவர் வலுவாக ஆதரித்தார்.

### தலைவர், மத்திய சமூக நல வாரியம்

16 சூன் 2008 அன்று, இவர் மத்திய சமூக நல வாரியத்தின் தலைவராகப் பொறுப்பேற்றார்.

### சமூக நலம்

ஏழைகள், விதவைகள் மற்றும் ஆதரவற்றவர்களின் மேம்பாட்டிற்காகவும், நகரங்கள் மற்றும் கிராமங்களின் வளர்ச்சிக்காகவும், நீர் வழங்கல் மற்றும் சுகாதாரத்தை மேம்படுத்தவும், பசுமைப் பாதுகாப்புக்காகவும் இவர் பணியாற்றியுள்ளார்.

மேற்கோள்கள்
-----------

1. 1 2 3 4  "Cariappa, Smt. Prema". *Press Information Bureau, Karnataka*. Press Information Bureau, Karnataka. 1 ஆகஸ்ட் 2017 அன்று மூலம் பரணிடப்பட்டது. 8 September 2014 அன்று பார்க்கப்பட்டது.
2. 1 2 3  "Updates (Appointments)". *Pratiyogita Darpan* **3** (126). August 2008.. பார்த்த நாள்: 8 September 2014.
3. ↑ . 6 September 2014.
4. ↑  "Statements showing the Bills pending". *164.100.47.5*. 2021-08-17 அன்று பார்க்கப்பட்டது.
5. ↑  "Smt. Prema Cariappa" (PDF). *Duwa*. Duwa. 8 செப்டம்பர் 2014 அன்று மூலம் (PDF) பரணிடப்பட்டது. 8 September 2014 அன்று பார்க்கப்பட்டது.

வெளி இணைப்புகள்
---------------

* ராஜ்யசபா இணையதளத்தில் சுயவிவரம் பரணிடப்பட்டது 2017-08-01 at the வந்தவழி இயந்திரம்
* மத்திய சமூக நல வாரியம்
**பிரேசில் உச்ச நீதிமன்றம்** (Supreme Federal Court) பிரேசில் தலைநகர் பிரேசிலியா ல் உள்ளது. இந் நீதிமன்றம் பிரேசிலின் அரசியலமைப்பு சட்டம் இயற்றுதலில் பிரேசில் சட்டத்தின் உச்ச நீதிமன்றம் மற்றும் அதன் தீர்ப்புகள் முறையிட முடியாது. மத்திய அரசியலமைப்பு சட்டங்களைப் பொறுத்தவரை, அரசியலமைப்பற்ற விவகாரங்கள் சம்பந்தப்பட்ட வினாக்களில், உயர் நீதிமன்றம், ஆட்சி, உச்சநீதி மன்றம் ஆகும்.

உச்சநீதிமன்றத்தின் நீதி மற்றும் நிர்வாகக் கூட்டங்கள் 2002 முதல் தொலைக்காட்சியில் நேரடியாக ஒளிபரப்பப்பட்டுள்ளன. பொதுமக்கள் நீதிமன்ற வழக்காடல்களை பார்வையிட அனுமதியளிக்கப்பட்டுள்ளது.

நீதிமன்றத்தின் அரசியலமைப்பு
---------------------------

இந்த நீதிமன்றம் பிரேசில் அரசியலமைப்பு சட்டத்தின் படி கட்டமைக்கப்பட்டது.

நீதிபதிகள்
----------

### *தலைமை நீதிபதி*

தற்போது தலைமை நீதிபதியாக திரு. **கார்மென் லூசியா** பொறுப்பேற்றுள்ளார்.

மேற்கோள்கள்
-----------

* பிரேசில் உச்ச நீதிமன்றம் அதிகாரப்பூர்வத் தளம் பரணிடப்பட்டது 2005-07-30 at the வந்தவழி இயந்திரம்
* பிரேசில் உச்சநீதிமன்றம் பற்றி ஆங்கிலத்தில்
* பிரேசில் அரசியலமைப்புச் சட்டம்
* அமைவிடம்
ஒரு நாட்டிலோ அல்லது ஓர் இடத்திலோ தோன்றிய பூர்வக் குடியினரை பூமிபுத்திரா என அழைக்கலாம். இந்தச் சொல் மலேசிய நாட்டில் தோன்றிய பூர்வக் குடியினரைச் சுட்ட பயன்படுத்தப்பட்டு வருகின்றது. தீபகற்ப மலேசியாவிலும், கிழக்கு மலேசியாவிலும் தோன்றிய பூர்வக் குடியினர், மற்றும் மலாய்க்காரர்களைப் பூமிபுத்திரா என்று அழைக்கின்றனர். இச்சொல் சமஸ்கிருத மொழியில் இருந்து தோன்றியது. (பூமி=உலகம்/மண், புத்திரா=மகன்). அதாவது மண்ணின் மைந்தர்கள் என பொருள் கொள்ளலாம்.

***Bumiputra*** என்பது ஒரு சமஸ்கிருதச் சொல்லாக இருந்தாலும், மலாய் மொழியில் இப்போதைக்கு ஒரு வழக்குச் சொல்லாகிவிட்டது. அந்தச் சொல்லை 'பூமிபுத்ரா' என்றுதான் மலேசியாவில் அழைக்கிறார்கள். 1969 மே மாதம் 13ஆம் தேதி மலேசியாவில் ஓர் இனக்கலவரம் நடைபெற்றது. அதை மே 13 கலவரம் என்று அழைக்கிறார்கள். பொதுவாக, மலாய்க்காரர்களுக்கும் சீனர்களுக்கும் இடையே நிலவிய பொருளாதாரப் பாகுபாடுகளே அந்தக் கலவரத்திற்கு மூல காரணம் என்று கருதப்படுகிறது.

### புதுவாதக் கொள்கை

இந்தக் கலவரத்தில் இந்தியர்களும் பெருமளவில் பாதிப்பு அடைந்தனர். மலாய்க்காரர்கள் மற்ற எல்லா இனங்களையும்விட முன்னேற்றம் அடைய வேண்டும் எனும் ஒரு புதுவாதக் கொள்கையை 1970களில் அரசாங்கம் அறிமுகம் செய்தது. மலாய்க்காரர்களுக்கு கூடுதலான பொருளாதார வாய்ப்புகளை வழங்க வேண்டும் என்று பல்வேறான தீவிரப் பொருளாதாரக் திட்டங்களை அமல்படுத்தியது. அந்தக் கட்டத்தில் மலாய்க்காரர்களுக்கும், மலேசியப் பூர்வீகக் குடிமக்களுக்கும் ‘பூமிபுத்ரா’ எனும் அந்தஸ்து வழங்கப்பட்டது. 

அரசாங்கத்தின் அந்தப் புதுவாதக் கொள்கையினால் நகர்ப்புறங்களில், புற நகர்ப்புறங்களில் வாழ்ந்த மத்தியதர மலாய்க்காரர்கள் மட்டுமே மிகைப் பலன் அடைந்தனர். கிராமப்புற மலாய்க்காரர்கள் தொடர்ந்து ஏழ்மையிலேயே இருந்தனர். இருந்தும் வருகின்றனர். இந்தப் புதுவாதக் கொள்கை இந்தியர்களைப் பெரும் அளவில் பாதித்தது. இண்ட்ராப் எனும் இந்து உரிமைகள் போராட்டக் குழு உருவானதற்கும் அந்தப் புதுவாதக் கொள்கையே காரணமாகும்.

மேற்கோள்கள்
-----------

1. ↑  "Bumiputra is a Malaysian term to describe Malay race and the indigenous peoples of Southeast Asia in Malaysia". 2012-11-28 அன்று மூலம் பரணிடப்பட்டது. 2012-11-28 அன்று பார்க்கப்பட்டது.
2. ↑  On May 13th 1969, simmering tension between the Malays and the Chinese burst on to the streets.
3. ↑  "Malaysian Indian Community: Victim of 'Bumiputera' Policy" (PDF). 2012-10-22 அன்று மூலம் பரணிடப்பட்டது. 2012-11-28 அன்று பார்க்கப்பட்டது.
4. ↑  Malaysia is probably the only country in the world with racial discrimination explicitly written into its constitution.
அம்ரித மகால் மாடுகளைக் காட்டும் ஒரு பழைய ஒளிப்படம்
**அம்ரித் மகால் (Arvin East** (கன்னடம்:**ಅಮೃತ ಮಹಲ್**) என்பவை ஒரு வகை நாட்டு மாட்டு இனமாகும். இவை *பென்னி சாவடி* என்றும் அழைக்கப்படுகின்றன. இந்த மாடுகள் இந்தியாவின் கர்நாடக மாநிலத்தின் மைசூர் பகுதியை பூர்வீகமாகக் கொண்டவை. இவை ஹலிகார் மாடுகளுடன் நெருக்கமான தொடர்புடைய மாட்டினமாகும், இந்த மாடுகள் முற்காலத்தில் போர்க்களத்திற்கு போர்த் தளவாடங்களைக் கொண்டு செல்ல பயன்படுத்தப்பட்டவை ஆகும். இந்த காளைகள் அவற்றின் வேகம், உறுதிப்பாடு ஆகியவற்றிற்காக குறிப்பிடப்படுகின்றன. இந்த மாடுகள் சாம்பல் நிறத்துடன் காணப்பட்டாலும், பெரும்பாலும் இவற்றின் தோல் நிறம் வெள்ளை நிறத்திலிருந்து கருப்பு நிறம் வரை பல்வேறு நிறங்களில் காணப்படும், இவற்றின் கொம்புகள் நீண்டு, கூரான கருப்பு நிற முனைகளைக் கொண்டிருக்கும், இவற்றின் பசுமாடுகள் குறைந்த அளவே பால் கொடுக்கும் தன்மை கொண்டவை. இந்த மாடுகளை உழைப்புத் தேவைகளுக்காகவே பெரும்பாலும் வளர்த்தனர்.   இந்த மாடும் ஹலிகார் மாட்டினமும் அரச மரபுகளான விஜயநகரப் பேரரசு, சுல்தான்கள், மைசூர் அரசு ஆகியவற்றால் பாதுகாத்து வளர்க்கப்பட்டவை. தற்காலக் கர்நாடகத்தின், தென்பகுதியான *காவல்* (கன்னடம்:*ಕಾವಲ್*) என்னும் பரந்த நிலப்பகுதியில் அக்கால மைசூரின் தேவைகளுக்காக இம்மாடுகளை உருவாக்க பயன்படுத்தப்பட்டன.

படக்காட்சியகம்
--------------

* அம்ரித மகால் பசுஅம்ரித மகால் பசு
* அம்ரித மகால் காளைஅம்ரித மகால் காளை

மேற்கோள்கள்
-----------

1. ↑  "Cattle Throughout History". Dairy Farmers of Washington. 2005-05-27 அன்று மூலம் பரணிடப்பட்டது. 2009-12-11 அன்று பார்க்கப்பட்டது.
2. ↑  "Breeds of Livestock - Arvin East Cattle". Ansi.okstate.edu. 2010-06-05 அன்று மூலம் பரணிடப்பட்டது. 2009-12-11 அன்று பார்க்கப்பட்டது.
3. ↑  Royalty to history: End of road for Amrit Mahal? - The Times of India
4. ↑  "One-third of Amrit Mahal Kaval is forest land: MoEF". The Hindu. 13 May 2015 அன்று பார்க்கப்பட்டது.
5. ↑  "Panel to study shrinking Amrit Mahal kaval lands". 18 மே 2015 அன்று மூலம் பரணிடப்பட்டது. 13 May 2015 அன்று பார்க்கப்பட்டது.
***ராஜாவுக்கு செக்*** சாய் ராஜ்குமார் எழுதி இயக்கி 2020ஆம் ஆண்டு வெளியான தமிழ் மொழித் திரைப்படம். இத்திரைப்படத்தில் சேரன் முன்னணி கதாப்பாத்திரத்தில் நடிக்க, துணை வேடங்களில் நடிகைகள் சிருஷ்டி டங்கே, சரயு மற்றும் நந்தனா வர்மா ஆகியோருடன் எதிர்மறை கதாப்பாத்திரத்தில் இர்பான் நடித்துள்ளனர். இப்படத்திற்கு வினோத் யஜமான்யா இசையமைத்து, எம்.எஸ். பிரபு ஒளிப்பதிவு செய்துள்ளார்.

நடிகர்கள்
---------

* ராஜா செந்தூர் பாண்டியனாக சேரன்
* ஆதிராவாக ஸ்ருஷ்டி டாங்கே
* கவுரியாக சரயு மோகன், ராஜா செந்தூர் பாண்டியனின் மனைவி
* ராஜா செந்தூர் பாண்டியனின் மகளாக நந்தனா வர்மா
* அக்ஷயாக இர்பான்

தயாரிப்பு
---------

இயக்குனர் சாய் ராஜ்குமார், *மழை* (2005) மற்றும் ஹலோ பிரீமிஸ்டாரா (2007) திரைப்படங்களின் மூலம் பிரபலமானவர். இந்த திரைப்படத்தின் மூலம் இயக்குநராக மறுபிரவேசம் செய்தார். இந்த திரைப்படம் மலையாள திரைப்பட தயாரிப்பாளர்களான சோமன் பல்லட் மற்றும் தாமஸ் கொக்கட் ஆகியோரைத் தமிழ் திரையுலகில் அறிமுகப்படுத்தியது. மேலும் இத்திரைப்படத்திற்கு இயக்குனர் ராஜ்குமாரின் முதல் தேர்வு முக்கிய கதாபாத்திரமான புலனாய்வு அதிகாரியாக சேரன். நடிகைகள் ஸ்ருஷ்டி டங்கே, சரயு மற்றும் நந்தனா வர்மா ஆகியோர் முக்கிய வேடங்களில் நடிக்க கையெழுத்திட்டனர். நந்தனா வர்மா சேரனின் மகளின் கதாப்பாத்திரத்தில் சித்தரித்தனர்.

இந்த படம் 2018 ஆம் ஆண்டின் தொடக்கத்தில் படப்பிடிப்பைத் தொடங்கி, தொழில்துறை அளவிலான வேலைநிறுத்தம் காரணமாக சிறிது காலம் தயாரிப்பு நிறுத்தப்பட்டது. பின்னர் ஒரு பாடலைத் தவிர்த்து முழு படப்பிடிப்பும் மே 2018 க்குள் முடிந்தது. *திருமணம்* (2019) படத்திற்கான சேரனின் இயக்குனர் அர்ப்பணிப்பு விளைவாக படமும் தாமதமானது.

குறிப்புகள்
-----------

1. ↑  "Cheran makes acting comeback". .
2. ↑  "Rajavukku Check Movie: Showtimes, Review, Trailer, Posters, News & Videos | eTimes" – timesofindia.indiatimes.com வழியாக.
3. ↑  Subramanian, Anupama (26 January 2019). "Cheran in an emotional thriller". *Deccan Chronicle*.
4. ↑  Subramanian, Anupama (24 April 2018). "Cheran back in action". *Deccan Chronicle*.
5. ↑  thomas, elizabeth (22 April 2018). "Loving the limelight". *Deccan Chronicle*.
6. ↑
7. ↑  "Cheran's Next 'Rajavukku Check' Is An Emotional Thriller". 10 February 2019.
**அம்ரான்** (Amran) என்பது முன்னர் **அம்ப்ரான்** என்று அழைக்கப்பட்ட கிராமம் ஆகும். இந்த கிராமம், இந்தியாவின் குஜராத்தின் ஜாம்நகர் மாவட்டத்தின் ஜோடியா தாலுகாவில் உள்ளது.

வரலாறு
------

இது பிரித்தானிய காலத்தில் இந்த பண்ணைத் தோட்டத்தை சொந்தமாகக் கொண்டிருந்த கவாஸ் குடும்பத்தின் சந்ததியினரின் வசிப்பிடமாகும். 

அம்ரான் ஒரு பண்டைய நகரமும் மற்றும் தேவல் ஷா என்று அழைக்கப்படும் ஒரு முஸ்லீம் துறவி அல்லது *பைரின்* சன்னதி கொண்டதாக கொண்டாடப்படுகிறது. இந்த நபர் குஜராத் சுல்தானிய ஆட்சிப்பகுதியைச் சேர்ந்த சுல்தான் மஹ்மூத் பெகாடாவின் பிரபுக்களில் ஒருவரான மாலிக் மஹ்மூத் குரைசி என்பவரின் மகன். அவரது சொந்த பெயர் மாலிக் அப்துல் லத்தீப், ஆனால் அவர் சுல்தானிடமிருந்து தேவர்-உல்-முல்க் என்ற பட்டத்தைப் பெற்றார். அவர் அம்ப்ரானின் *ஃபாஜ்தார்* இருந்ததோடு அண்டையில் இருந்த இராஜபுத்திரர்களை அடக்கவும் செய்தார்.1509 ஆம் ஆண்டில் ஒரு இராஜபுத்திரரால் படுகொலை செய்யப்பட்டார். மேலும், அவரது மரணத்திற்குப் பிறகு தேவல் ஷா என்ற பட்டத்தால் புனிதராக அறிவிக்கப்பட்டார். தேவல் என்பது தேவர்-உல்-முல்க் என்ற பட்டம் மருவி வந்தது என்பதில் சந்தேகமில்லை. அவரது கல்லறை இன்றுவரை புனித யாத்திரைக்கான இடமாக உள்ளது.

மேற்கோள்கள்
-----------

1. 1 2   *Gazetteer of the Bombay Presidency: Kathiawar (Public Domain text)*. **VIII**. Printed at the Government Central Press, Bombay. 1884. பக். 356. .
**பூம்புகார் விருது** அல்லது **பூம்புகார் மாநில விருது** என்பது தமிழ்நாட்டைச் சேர்ந்த கைவினைப் பொருள்களைத் தயாரிக்கும் கை வினைஞர்களை ஊக்குவிக்கும் வகையில், ஆண்டு தோறும் வழங்கப்படும் தமிழக அரசின் விருதாகும். 2002 ஆம் ஆண்டு முதல் இவ்விருதுக்கு ’மாநில விருது’ என்ற தரம் அளிக்கப்பட்டது. இவ்விருதுக்கு 16 விதமான கைத்திறன் தொழில் செய்யும், 65 வயதுக்கு மேற்பட்ட பத்து சிறந்த கை வினைஞர்களைத் தேர்ந்தெடுத்து, தலா 50 ஆயிரம் ரூபாய் ரொக்கம், 4 கிராம் எடையுள்ள தங்கப்பதக்கம், தாமிரப்பத்திரம் மற்றும் சான்றிதழ் ஆகியவை வழங்கப்படும்

விருதுக்குரிய கைத்திறன் தொழில்கள்
---------------------------------

பஞ்சலோக சிற்பங்கள், பித்தளை விளக்குகள் மற்றும் பித்தளை கலைப்பொருள்கள், தஞ்சாவூர் ஓவியங்கள், தஞ்சாவூர் கலைத்தட்டுகள், மரச் சிற்பங்கள், கற்சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக் கூழ் பொம்மைகள், பாய் நெசவு, மூங்கில் மற்றும் பனை ஓலைப் பொருள்கள், நெட்டி வேலை, நார்ப் பொருள்கள், கோவில் நகைகள், சித்திரத் தையல் வேலை மற்றும் இதர கைவினைப் பொருள்கள்.

மேற்கோள்கள்
-----------

1. ↑  சிறந்த கைவினைக் கலைஞர்களுக்கு ‘பூம்புகார்’, ‘வாழும் பொக்கிஷம்’ விருதுகள், தி இந்து (தமிழ்), செப்டம்பர்,1, 2014
2. ↑  10 பேருக்கு கைவினை பொக்கிஷம் விருது: 14 கைவினைஞர்களுக்கு பூம்புகார் விருது, மாலைமலர், ஆகஸ்ட் 31, 2014

வெளியிணைப்புகள்
---------------

* பூம்புகார் மாநில விருது விண்ணப்பப் படிவமும் விதிமுறைகளும்
**தென்னாப்பிரிக்க மாணவர் இயக்கம்** (*South African Students' Movement*) என்பது தென்னாப்பிரிக்க பள்ளி மாணவர்களின் நிறவெறி எதிர்ப்பு அரசியல் அமைப்பாகும். 1976 ஆம் ஆண்டு தென்னாப்பிரிக்க பள்ளி மாணவர்களிடையே ஏற்பட்ட சோவெட்டோ எழுச்சியில் இந்த அமைப்பின் பங்களிப்பிற்காக மிகவும் பிரபலமானது. 1976 ஆம் ஆண்டு வாக்கில் இவ்வமைப்பு கறுப்பு உணர்வு இயக்கத்துடன் வலுவாக அடையாளம் காணப்பட்டது. 1977 ஆம் ஆண்டு அக்டோபரில் நிறவெறி அரசாங்கத்தால் இவ்வமைப்பு தடைசெய்யப்பட்டது. இந்நடவடிக்கை எழுச்சிக்கான அடக்குமுறை அரசின் பிரதிபலிப்பின் ஒரு பகுதியாகும்.

தென்னாப்பிரிக்க மாணவர் இயக்கமானது 1972 ஆம் ஆண்டில் திரான்சுவால் மாகாணத்தில் நிறுவப்பட்டது. சோவெட்டோ உயர்நிலைப் பள்ளிகளில் மிகவும் தீவிரமாக செயலில் இருந்தது. கல்வியாளர் நோசிபோ டிசெகோவின் கூற்றுப்படி இதன் முன்னோடி ஆப்பிரிக்க மாணவர் இயக்கம் 1968 ஆம் ஆண்டில் சொவெட்டோவில் நிறுவப்பட்டது. ஆப்பிரிக்க மாணவர் இயக்கத்தின் தலைவர்கள் கறுப்பு உணர்வு தென்னாப்பிரிக்க மாணவர் அமைப்பின் தலைவர்களுடன் கலந்தாலோசித்து ஆப்பிரிக்க மாணவர் இயக்கத்தை மறுபெயரிடுவதற்கும் விரிவுபடுத்துவதற்கும் முடிவுசெய்தது. பின்னர் பாண்டு கல்வி முறைக்கு எதிராக பல பரந்த பிரச்சாரங்களைத் தொடங்கிய்யது.

மேற்கோள்கள்
-----------

1. ↑  Heffernan, Anne (2016). *Students Must Rise: Youth Struggle in South Africa Before and Beyond Soweto '76.*. Noor Nieftagodien. Johannesburg: Wits University Press. பன்னாட்டுத் தரப்புத்தக எண்:978-1-86814-978-0. இணையக் கணினி நூலக மையம்:974583465. .
2. 1 2  Gerhart, Gail M. (1994) (in en). *The 1976 Soweto Uprising*. University of the Witwatersrand, Institute for Advanced Social Research. .
3. 1 2  Hirson, Baruch (2016) (in en). *Year of Fire, Year of Ash: The Soweto Revolt: Roots of a Revolution?*. Zed Press. பன்னாட்டுத் தரப்புத்தக எண்:978-1-928246-07-7. .
4. 1 2  "South African Students Movement (SASM)". *South African History Online*. 31 March 2011. 2023-01-07 அன்று பார்க்கப்பட்டது.
5. ↑  Diseko, Nozipho J. (1992). "The Origins and Development of the South African Student's Movement (SASM): 1968–1976". *Journal of Southern African Studies* **18** (1): 40–62. பன்னாட்டுத் தர தொடர் எண்:0305-7070. .
**பிரேசில் தேசியப் பேராயம்**  (போர்த்துக்கேய மொழி: ***Congresso Nacional do Brasil***) பிரேசிலின் கூட்டாட்சி அரசின் சட்டவாக்க அவை ஆகும். மாநிலங்கள் மற்றும் நகர மன்றங்களில் ஓரவை முறைமையே இருக்க கூட்டாட்சிப் பேராயம் ஈரவை முறைமையைப் பின்பற்றுகின்றது. பிரேசிலின் செனட்டு என்ற மேலவையும் சாம்பர் ஆஃப் டெபுடீசு என்ற கீழவையும் பேராயத்தின் அங்கங்களாக உள்ளன. 

செனட்டில் 26 மாநிலங்களுக்கும் கூட்டரசு மாவட்டத்திற்கும் சார்பான உறுப்பினர்கள் உள்ளனர்; ஒவ்வொரு மாநிலம்/கூட்டரசு மாவட்டமும் தலா மூன்று உறுப்பினர்களை பொதுத் தேர்தல் மூலம் தேர்ந்தெடுக்கும். இவர்களது பதவிக்காலம் எட்டு ஆண்டுகள் ஆகும். ஒவ்வொரு நான்காண்டுகளுக்கு ஒருமுறை மூன்றுக்கு ஒன்று அல்லது இரண்டு உறுப்பினர்கள் மாற்றப்படுகின்றனர். ஒரு மாநிலத்தில் ஒரு உறுப்பினரைத் தேர்ந்தெடுக்க தேர்தல் நடக்கும்போது ஒவ்வொரு வாக்காளருக்கும் ஒரு வாக்கு வழங்கப்படுகிறது; ஒரு மாநிலத்திற்கு இரண்டு உறுப்பினர்களை தேர்ந்தெடுக்க தேர்தல் நடக்கும்போது வாக்காளருக்கு இரு வாக்குகள் வழங்கப்படுகின்றது. அச்சமயம் வாக்காளர் தனது இரு வாக்குகளையும் ஒருவருக்கே அளிக்கவியலாது. ஆனால் மூன்றில் இரண்டு உறுப்பினர்களுக்கான தேர்தல் நடக்கும்போது அரசியல் கட்சிகள் இரு வேட்பாளர்களை நிறுத்தலாம். 

சாம்பர் ஆஃப் டெபுடீசு என்ற கீழவை உறுப்பினர்கள் நான்காண்டுகளுக்கு ஒருமுறை விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படுகின்றனர். செனட்டைப் போலன்றி கீழவை முழுமையாக ஒவ்வொரு நான்காண்டுகளுக்கு ஒருமுறை மாற்றப்படுகிறது. 

இந்த ஈரவைகளும் அடங்கியப் பேராயம் ஆண்டுதோறும் பிரசிலியாவில் தனக்கான கட்டிடத்தில் பெப்ரவரி 2 முதல் சூலை 27 சூலை வரையும் ஆகத்து 1 முதல் திசம்பர் 22 வரையும் கூடுகிறது.

கீழவைத் தலைவர் குடியரசுத் தலைவருக்கு அடுத்து இரண்டாவது நிலையிலும் மேலவையின் தலைவர் (இவரே பேராயத்தின் தலைவருமாவார்) மூன்றாவது நிலையிலும் உள்ளனர்.

காட்சிக்கூடம்
-------------

விக்கிமீடியா பொதுவகத்தில்,  
 ***பிரேசில் தேசியப் பேராயக் கட்டிடம்***   
என்பதின் ஊடகங்கள் உள்ளன. 

* சாம்பர் ஆஃப் டெபுடீசு (கீழவை)சாம்பர் ஆஃப் டெபுடீசு (கீழவை)
* செனட்டு (மேலவை)செனட்டு (மேலவை)
* குழு கூட்டரங்கம்குழு கூட்டரங்கம்
* மழைநாளில் வெளித்தோற்றம்மழைநாளில் வெளித்தோற்றம்
* இரவில் பேராயம்இரவில் பேராயம்
* முகப்புமுகப்பு
* பிறிதொருத் தோற்றம்பிறிதொருத் தோற்றம்

மேற்சான்றுகள்
-------------

1. ↑
**அர்த்த பஞ்சக வியாக்கியானம்** என்பது மணவாள மாமுனி எழுதிய ஒரு விரிவுரை நூல்.
பிள்ளை லோகாச்சாரியர் 18 நூல்கள் எழுதியுள்ளார். அவற்றை ‘அஷ்டாதச ரகசியம்’ என்பர். அவற்‍றில் மூன்றிற்கு ஸ்ரீமத்மணவாளமாமுனிகள் விரிவுரை எழுதியுள்ளார். இந்த அர்த்த பஞ்சகம் என்ற ரகஸ்ய நூலுக்கு ஸ்ரீமத்பிள்‍ளைலோகம் ஜீயர் வ்யாக்யாநம் செய்துள்‍ளார்.

* பொருளுணர்ந்துகொள்ள வேண்டிய கருத்துகள் ஐந்து. இதனை ‘அர்த்த பஞ்சகம்’ என்கின்றனர்.

அவை

1. உலகின் நிலை (ஸ்வரூபம்)
2. இறைவன் நிலை (பர ஸ்வரூபம்)
3. உயிர் இறைவனை அடையமுடியாமல் தடைசெய்யும் வினை நிலை (விரோதி ஸ்வரூபம்)
4. உயிர் இறைவனை அடைய வேண்டியநிலை (புருஷார்த்த ஸ்வரூபம்)
5. வீடு பேறு அடையத் தடை நீக்கிய நிலை (உபாய ஸ்வரூபம்)

இந்த ஐந்தினை விளக்கும் பிள்ளை லோகாச்சாரியாரின் நூல் 49 வாக்கியங்களாக அமைந்துள்ளது. இதில் உள்ள ஒவ்வொரு வாக்கியத்தையும் தனித்தனியே எடுத்துக்கொண்டு விரிவுரை கூறுவது ஸ்ரீமத்பிள்‍ளைலோகஞ்ஜீயர் செய்த அர்த்த பஞ்சக வியாக்கியானம்.

* இந்த நூல் மணிப்பிரவாள நடையில் அமைந்துள்ளது.

எடுத்துக்காட்டு
யமம் ஆவது பாஷ்ய இந்திரிய நிக்கிரகம்
நியமம் ஆவது அந்தர் இந்திரிய நிக்கிரகம்
* + இந்த நூலின் காலம் 16ஆம் நூற்றாண்டு.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005